Tilstrømningen til valgstederne landet over tydede fortsat klokken 14 på, at vælgerne denne gang er mere ivrige efter at stemme end ved de seneste folketingsvalg. Efter at valgstederne havde været åbne i fem timer, havde langt mere end hvert tredje af de omkring fire millioner stemmeberettigede danskere været ved valgurnerne. Det viser en rundspørge, som Ritzau dagen igennem foretager til en række valgsteder landet rundt. Klokken 14 havde 38 procent af vælgerne stemt mod 34,4 procent i 2007 på samme tid. Den højeste stemmeprocent i Ritzaus rundspørge klokken 14 var 41,4 procent på Frederiksberg, mens den laveste var i Lemvig med 35,6 procent. Ritzaus rundspørge omfatter klokken 14 en række valgsteder med godt 300.000 vælgere.

Opsummering:
38 procent af danskerne havde stemt, da valgstederne havde været åbne i fem timer.